Pandai Sikek, Sepuluh Koto, Tanah Datar

Pandai Sikek marupoan salah satu nagari nan tamasuak ka dalam wilayah kecamatan Sepuluh Koto, Kabupaten Tanah Datar, Provinsi Sumatera Barat, Indonesia. Nagari ko bajarak kiro-kiro 40 KM dari Batusangkar, ibu kota dari kabupaten Tanah Datar.

 Sajarah 
Badasarkan sajarahnyo (Barih Balibeh) pasukuan di Nagari Pandai Sikek pado mulonyo hanyo tadiri dari ampek suku yaitu: 
 Koto
 Guci
 Sikumbang
 Pisang

Sudah itu dalam pakambangan populasi panduduak mako suku Koto dipacah manjadi ampek suku, Salain itu datang pulo suku-suku nan lain sehinggo saaik iko di Nagari Pandai Sikek tadapek tujuah suku nan labiah dikenal jo sabuikan Urang nan Tujuah Suku Salapan indu yaitu:
 Koto Sungai Guruah
 Koto Tibalai
 Koto Limo Paruik
 Koto Gantiang
 Guci
 Sikumbang
 Pisang
 Panyalai dan Jambak

Kamudian dari Urang nan Tujuah Suku Salapan indu tasabuik lahialah istilah Pangulu nan Anam Puluah iyolah :
 Koto Sungai Guruah pangulu nan sapuluah - 10 Pangulu
 Koto Tibalai pangulu nan batujuah - 7 Pangulu
 Koto Limo Paruik pangulu nan batujuah - 7 Pangulu
 Koto Gantiang pangulu nan barampek - 4 Pangulu
 Guci pangulu nan sapuluah - 10 Pangulu
 Sikumbang pangulu nan sambilan - 9 Pangulu
 Pisang pangulu nan sambilan - 9 Pangulu
 Panyalai dan Jambak pangulu nan barampek - 4 Pangulu

Namun kiniko Koto Gantiang Pangulu nan Barampek bagabuang jo Koto Sungai Guruah Pangulu nan Sapuluah, sadangkan Panyalai dan Jambak bagabung jo Guci. Sahinggo kok dijumlahan pangulunyo manjadi 52.

 Parekonomian 
Di nagari iko nan manjadi sumber pandapekan primadona bagi masyarakaik satampek adolah sabagai pangrajin songkek. Motif-motif nan ado di nagari iko diambiak dari contoh kain-kain lamo nan masih tasimpan elok, nan acok dipakai untuak pakaian pado upacaro-upacaro adaik. Motif-motif tanun Pandai Sikek diyakini sabagai motif asli pado kain-kain tanun padusi-padusi Pandai Sikek pado zaman dahulu.

 Rujuakan